
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «19» апрели
	       № 49
	   Москва шаары



Евразия экономикалык комиссиясынын Коллегиясынын 
2016-жылдын 26-январындагы № 11 чечимине өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 52-беренесинин 2-пунктуна, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 11-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 2016-жылдын 26-январындагы № 11 чечими менен бекитилген Кыргыз Республикасында Бажы бирлигинин техникалык регламенттерин ишке киргизүүнүн тартибинин IV бөлүмүнө төмөнкүдөй өзгөртүүлөр киргизилсин:
а) экинчи абзацында «2023-жылдын 12-августу» деген сөздөр «2025-жылдын 12-августу» деген сөздөргө алмаштырылсын, «2025-жылдын 
1-январы» деген сөздөр «2027-жылдын 1-январы» деген сөздөргө алмаштырылсын;
б) үчүнчү абзацында «2023-жылдын 12-августу» деген сөздөр «2025-жылдын 12-августу» деген сөздөргө алмаштырылсын;
в) төртүнчү абзацында «2025-жылдын 1-январы» деген сөздөр 
«2027-жылдын 1-январы» деген сөздөргө алмаштырылсын;
г) алтынчы абзацында «2024-жылдын 12-августу» деген сөздөр «2026-жылдын 12-августу» деген сөздөргө алмаштырылсын, «2023-жылдын 
12-августу» деген сөздөр «2025-жылдын 12-августу» деген сөздөргө алмаштырылсын. 
2. Кыргыз Республикасынын Министрлер Кабинетинен төмөнкүлөр суралсын:
[bookmark: _GoBack]ушул чечим күчүнө кирген датадан тартып ыйгарым укуктуу органдар тарабынан Кыргыз Республикасынын мыйзамдарында белгиленген тартипте жүгүртүүгө чыгарылган продукцияга мамлекеттик контролду (көзөмөлдү) жүзөгө ашырууну камсыз кылсын;
2025-жылдын 12-августуна чейин Кыргыз Республикасынын мунайды кайрадан иштеп чыгарган ишканалардын Бажы бирлигинин Комиссиясынын 2011-жылдын 18-октябрындагы № 826 чечими менен кабыл алынган Бажы бирлигинин «Автомобилдик жана авиациялык бензинге, дизель жана кеме отун-майларына, реактивдүү кыймылдаткычтар жана мазутка болгон талаптар жөнүндө» техникалык регламентинин (013/2011 ББ ТР) талаптарына шайкеш келген автомобилдик бензинди жана дизель майын жүгүртүүгө чыгарууга өтүшүн алдын ала караган иш-чаралардын комплексин өткөрүүнү камсыз кылсын.
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

